AAP सरकार सालाना 2400 रुपए डेवलपमेंट टैक्स वसूलेगी; कांग्रेस बोली- बदलाव के नाम पर लूट
Development Tax Pensioners Punjab; CM Bhagwant Mann Navjot Singh Sidhu Raja Warring | AAP VS Congress पंजाब सरकार ने पेंशन धारकों से भी 200 रुपए वसूलने की मंजूरी दे दी है।
पंजाब सरकार ने पेंशन धारकों से भी 200 रुपए वसूलने की मंजूरी दे दी है। जिसके बाद CM भगवंत मान की सरकार एक बार फिर विरोधी पार्टियों के निशाने पर आ गई है। कांग्रेस विधायकों ने तो पंजाब की वित्तीय स्थिति को गंभीर करार दे दिया है। पंजाब प्रदेश कांग्रेस कमेटी के प्रधान अमरिंदर सिंह राजा वडिंग व पूर्व प्रधान नवजोत सिंह सिद्धू ने मुख्यमंत्री पर निशाना साधा है।
गौरतलब है कि अभी तक हर नौकरी पेशा व्यक्ति से हर माह 200 रुपए डेवलपमेंट व प्रोफेशनल टैक्स के तौर पर वसूले जा रहे थे। यानी कि साल का एक व्यक्ति 2400 रुपए पंजाब सरकार को दे रहा था। दुकानदार व पेंशनर इस कैटेगरी में नहीं आते थे। लेकिन पंजाब सरकार ने अब पेंशनर्स से भी यह टैक्स लेने की घोषणा की है। पेंशन धारकों को भी अब साल में 2400 रुपए टैक्स के तौर पर देने होंगे। खास बात है कि यह टैक्स पहले ही पेंशन से काट लिया जाएगा।
राजा वडिंग ने की प्रस्ताव की निंदा
पंजाब प्रदेश कांग्रेस कमेटी के प्रधान अमरिंदर सिंह राजा वडिंग ने पंजाब सरकार के इस फैसले की निंदा की है। वडिंग ने ट्वीट कर कहा- यह बेहतर होगा भगवंत मान अगर AAP अपनी वास्तविक योजना को सार्वजनिक करते हैं।
'बदलाव' के नाम पर नए टैक्सों से लोगों को लूटना बंद करें। पंजाब कांग्रेस राज्य सरकार की पेंशन भोगियों और पंजाब सरकार के सेवानिवृत्त लोगों से PSD कर के रूप में 200 रुपए प्रति माह की कटौती वसूलने के प्रस्ताव की निंदा करती है।
राजा वड़िंग का ट्वीट..
पंजाब की वित्तीय स्थिति गंभीर
नवजोत सिंह सिद्धू ने पंजाब सरकार व मुख्यमंत्री भगवंत मान पर तंज कसा है। सिद्धू ने कहा- तो भीख का कटोरा बाहर आ गया है...... राज्य के लिए कोई आय नहीं... राजकोष व्यक्तियों द्वारा जेब में डाला जा रहा है... बेताब उधार, अप्रत्यक्ष कर और अब स्पष्ट प्रत्यक्ष कर... स्पष्ट रूप से पंजाब सरकार की वित्तीय स्थिति को "गंभीर स्थिति" में दर्शाता है।
पंजाब में पेंशन भोगियों पर मुख्यमंत्री भगवंत मान द्वारा 200 रुपए विकास कर यह राज्य के लोगों पर पैसों का एक और हमला है। सत्ता हासिल करने के उद्देश्य से किए गए आत्मकेंद्रित वादे मतदाताओं पर कर लगाकर पूरे किए जा रहे हैं, जबकि माफिया सत्ता में बैठे लोगों को कमीशन देकर खनन, शराब, भूमि और परिवहन के माध्यम से पंजाब के खजाने का राजस्व निकालना जारी रखते हैं।...... बकरे की मां कब तक खैर मनाएगी?
नवजोत सिद्धू का ट्वीट...
